पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड में लगातार लॉक डाउन की धज्जियां उड़ाई जा रही हैं। कहीं बाजार तो कहीं अनावश्यक दुकानें खुली हैं। वहीं शादी-विवाह में सरकार द्वारा निर्देश जारी किया गया है कि 50 से अधिक लोगों की भीड़ नहीं होनी चाहिए। जबकि हजारों लोगों की जबरदस्त भीड़ लग रही है। जहां न ही लोगों में कोरोना संक्रमण का डर है, न ही प्रशासन व कानून का डर है और तो और पुलिस द्वारा मना किए जाने के बावजूद भी रात भर हजारों लोगों की भीड़ नाच देखने के लिए जमी रही।
यह मामला है कांडी प्रखण्ड क्षेत्र अंतर्गत राजा घटहुआं का। जहां सोमवार की रात एक बारात में आर्केस्ट्रा का आयोजन किया गया था। आर्केस्ट्रा देखने के लिए दर्जनों गांवों के हजारों लोगों की भीड़ उमड़ी। कांडी थाना प्रभारी- नीतीश कुमार को फोन पर इसकी जानकारी दी गयी। जानकारी पाकर उनके द्वारा फोन के माध्यम से आयोजित आर्केस्ट्रा को जल्द बंद करने का निर्देश घराती महेंद्र राम को दिया गया। लेकिन थाना प्रभारी के निर्देशों का भी पालन नहीं किया गया।
फोन कटने के बाद आर्केस्ट्रा ज्यों का त्यों चालू रहा। पूरी रात दर्शक नर्तकियों के ठूमके पर झूमते रहे। न मालूम इस प्रकार दर्शकों की अपार भीड़ में कितने लोग सुबह तक संक्रमित हो चुके होंगे। अब सवाल यह कि प्रखंड में सरकार द्वारा गाइड लाइन व स्वास्थ्य सुरक्षा सप्ताह के रूप में लॉक डाउन की धज्जियां उड़ाई जा रही है। प्रशासन भी अनजान है। वहीं प्राप्त गुप्त सूचना के अनुसार उक्त गांव में दर्जनों लोग अवैध शराब का निर्माण व बिक्री करते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn